มันนี่ทูเดย์
หนุนค่าตกแต่งโรงแรมหักค่าเสื่อมได้
18 พ.ค. 2556

หนุนค่าตกแต่งโรงแรมหักค่าเสื่อมได้
นายกิตติรัตน์ ณ ระนอง รองนายกฯ และ รมว.คลัง เปิดเผยว่า มีแนวคิดที่จะนำข้อเสนอของผู้ประกอบการธุรกิจโรงแรมและท่องเที่ยวมาพิจารณา โดยเฉพาะข้อเสนอใช้สิทธินำค่าปรับปรุงและตกแต่งโรงแรมมาหักค่าเสื่อมให้เร็วขึ้นกว่าเดิม เช่นเดียวกับภาคอุตสาหกรรมที่ลงทุนเครื่องจักร รวมทั้งเห็นด้วยกับเอกชนที่เสนอให้รัฐบาลผลักดันเงินบาทที่สกุลเงินหลักในภูมิภาค 
โชว์ทุนสำรองไทย 5.2 ล้านล้านบาท 
ธนาคารแห่งประเทศไทยรายงานฐานะเงินทุนสำรองระหว่างประเทศ ณ วันที่ 10 พ.ค. 2556 ว่า อยู่ที่ระดับ 1.763 แสนล้านเหรียญสหรัฐ หรือ 5.231 ล้านล้านบาท ลดลง 1,400 ล้านเหรียญสหรัฐ หรือ 4.17 หมื่นล้านบาท หากคิดอัตราแลกเปลี่ยนที่ระดับ 29.80 บาทต่อเหรียญสหรัฐ จากสัปดาห์ก่อนหน้าอยู่ที่ 1.777 แสนล้านเหรียญสหรัฐ หรือ 5.258 ล้านล้านบาท